Document ID: /roh_data/filtered/swiss_laws_in_ROHinterleaved.jsonl.gz/30545

This text was translated from FR into Rumantsch Grischun.

L’institution de prévoyance ne peut permettre le rachat que jusqu’à hauteur des prestations réglementaires. Le Conseil fédéral règle le rachat pour les personnes qui:a. n’ont jamais été affiliées à une institution de prévoyance au moment où elles font valoir la possibilité de rachat;b. perçoivent ou ont perçu une prestation de la prévoyance professionnelle. Les prestations résultant d’un rachat ne peuvent être versées sous forme de capital par les institutions de prévoyance avant l’échéance d’un délai de trois ans. Lorsque des versements anticipés ont été accordés pour l’encouragement à la propriété, des rachats facultatifs ne peuvent être effectués que lorsque ces versements anticipés ont été remboursés. Les rachats effectués en cas de divorce ou de dissolution judiciaire du partenariat enregistré en vertu de l’art. 22c LFLP ne sont pas soumis à limitation. Introduit par le ch. I de la LF du 3 oct. 2003 (1 révision LPP), en vigueur depuis le 1 janv. 2006 (RO 2004 1677; FF 2000 2495). Nouvelle teneur selon l’annexe ch. 4 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979). RS 831.42. Actuellement «art. 22d LFLP». Nouvelle teneur selon l’art. 37 ch. 3 de la L du 18 juin 2004 sur le partenariat, en vigueur depuis le 1 janv. 2007 (RO 2005 5685; FF 2003 1192).

L’instituziun da provediment dastga pussibilitar l’acquist fin maximalmain a l’autezza da las prestaziuns reglamentaras. Il Cussegl federal regla l’acquist da persunas, che:a. n’han anc mai appartegnì ad ina instituziun da provediment fin il mument ch’ellas han pretendì l’acquist;b. retiran u han retratg ina prestaziun dal provediment professiunal. Sch’i èn vegnids fatgs acquists, na dastgan las prestaziuns che resultan betg vegnir retratgas dal provediment en furma da chapital entaifer ils 3 onns sequents. Sch’i èn vegnidas fatgas retratgas anticipadas per la promoziun da la proprietad d’abitaziuns, dastgan acquists facultativs vegnir fatgs pir, cura che las retratgas anticipadas èn pajadas enavos. Ils reacquists en cas da divorzi u da schliaziun giudiziala d’in partenadi registrà tenor l’artitgel 22c LFLP èn exceptads da la limitaziun. Integrà tras la cifra I da la LF dals 3 d’oct. 2003 (1. revisiun da la LPP), en vigur dapi il 1. da schan. 2006 (AS 2004 1677; BBl 2000 2637). Versiun tenor la cifra 4 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305). SR 831.42. Oz: art. 22d LFLP. Versiun tenor l’art. 37 cifra 3 da la Lescha da partenadi dals 18 da zer. 2004, en vigur dapi il 1. da schan. 2007 (AS 2005 5269; BBl 2003 3789).